SHOWROOM

**Špecifikácia zadania:**

Výstavný priestor Úradu podpredsedu vlády SR pre investície a informatizáciu („úrad“) a e-Governmentu („showroom“) bude výkonným informačným centrom, ktorého cieľom bude informovať tvorcov politiky, politických predstaviteľov, manažérov spoločností, investorov, médiá, školy a  študentov, a tiež širokú a odbornú verejnosť o úspechoch e-Governmentu a agend úradu. E-Government showroom bude ponúkať kompletný prehľad e-riešení a celý rad praktických exponátov pre priamu skúsenosť s e-riešeniami. Zároveň bude miestom pre stretnutia a rokovania súvisiace s e-Governmentom. Každý návštevník bude môcť zažiť profesionálnu a inovatívnu atmosféru a zapojiť sa do diskusií so špecialistami, aby získal hlbšie pochopenie toho, ako je tvorená digitálna spoločnosť.

Návštevníkom budú predstavené základné mechanizmy digitalizácie spoločnosti, prehľad hlavných výziev a politík, pochopenie infraštruktúry, elektronických riešení a služieb, ako aj kontakt s odvetvím IT. V úzkej spolupráci s partnermi z verejného a súkromného sektora bude pre delegácie prispôsobovaný obsah každej inštruktáže tak, aby vyhovoval návštevníkom a ich potrebám, a zameral sa na prezentáciu konceptu e-Governmentu. Lokalizácia showroomu bude na prízemí (1. NP) Business Garden Štefánikova. Výmera podlahovej plochy je 346,36 m2, aktuálne v stave „holopriestor“.

PROCESNÉ OČAKÁVANIA

Vzhľadom na komplexnosť a unikátnosť služieb a produktov e-Govermentu je potrebné klásť obzvlášť význam na ich samotné porozumenie. To tvorí nevyhnutný predpoklad k tomu, aby bolo možné následne tieto produkty adekvátnym spôsobom prezentovať a integrovať do celkového holistického riešenia showroomu. S cieľom eliminácie nesprávneho porozumenia potrieb zadávateľa a v snahe maximalizácii efektivity dodaného riešenia nového konceptu pre showroom považuje úrad za potrebné, aby samotným návrhom predchádzali workshopy, na ktorých dôjde k objasneniu a vyselektovaniu informácií a vstupov relevantných pre riadne spracovanie návrhov. Zadávateľ vyžaduje možnosť priebežnej participácie na vytváraní diela (riešenia showroomu) v podobe čiastkových workshopov. Od dodávateľa sa vyžaduje, aby mal skúsenosť s vedením takýchto workshopov, ako aj s vytváraním obdobných konceptov vyššie uvedenou formou, integrujúc realistické a inovatívne technologické riešenia do novovznikajúceho riešenia už pri samotnej tvorbe ideového konceptu, a za týmto účelom musí ako súčasť ponuky poskytnúť referencie a popis navrhovaného procesu, ktorý bude vyššie menované požiadavky spĺňať.

TECHNOLOGICKÉ RIEŠENIA A INOVÁCIE

Od zhotoviteľa sa vyžaduje, aby už pri tvorbe samotného konceptu navrhoval a konzultoval s úradom jednotlivé technologické prvky a inovatívne riešenia, ktoré navrhuje použiť ako súčasť návrhu showroomu. Tieto musia byť v rámci dostupných technológií realizovateľné a vyžaduje sa, aby tieto obsahovali jednak popis ich funkcionality a očakávaný efekt, ktoré ich má využitie priniesť zadávateľovi, ako aj aspoň čiastočnú hardwarovú špecifikáciu a ideovú a technologickú logiku takto navrhovaných riešení. Úrad vyžaduje, aby zhotoviteľ disponoval skúsenosťami s takouto integráciou technologických a inovatívnych prvkov vo svojich konceptoch a za týmto účelom musí ako súčasť ponuky poskytnúť určný počet referencií.

Riešený priestor je opticky a aj fyzicky členený výškovým rozdielom zadnej časti čo umožňuje funkčnú diferenciáciu jednotlivých funkčných zón showroomu. Priestor showroomu by mal byť funkčne delený na tri zóny:

Showroom- vstupná časť

Multifunkčná zóna - Backoffice

Rokovacia zóna

**Showroom**

1 vchod - hlavný – zo strany ÚPPVII

Vstup do hlavnej časti - priestoru, vhodného na prednášky, semináre, workshopy pre zamestnancov UPVI a odbornú verejnosť, manažérov spoločností, investorov, školy, študentov.

Vzhľadom na funkciu priestoru sa kladie vysoký dôraz na samotnú formu prezentácie produktov, čiže ich vizuálnu a akustickú formu prezentácie.

Hlavná časť by mala obsahovať:

- pri vstupe do priestoru - digitálna obrazovka s QR kódmi, stojan na dobíjanie smart zariadení

- prezentačné pódiu (je napojené na multifunkčnú zónu) s plátnom resp. prezentačnou dotykovou obrazovkou

- ozvučenie

- osvetlenie

- auditórium so sedením cca 50 stoličiek (skladacích)

- obrazovky s prezentáciou jednotlivých oblastí informatizácie

- tablety, mobily

- veľkoplošné tabule s infografikami o fungovaní informatizácie a slovensko.sk a o vývoji

- modulárny mobiliár z rôznymi funkciami ( pracovisko, dokovacia stanica, prezentacný pult)

- prezentácia vývoja informatizácie (milníky, dátumy a dôležité fakty), fungovanie vybraných e-služieb (3D/resp. animovanou/resp. svetelnou grafikou)

- highlighty - priority agendy ÚPPVII

**Obslužná/Multifunkčná zóna +** Backoffice

Táto časť by mala slúžiť ako co-workingové a „inštruktážne centrum“, workshop oblasť, priestor na Hackatony pre cca 15-20 ľudí s priestorom vyhradeným pre virtuálnu realitu, za pomoci ktorej bude návštevníkom umožnené nahliadnuť do míľnikov informatizácie, témy operačných programov, priorít ÚPPVII a pod., obsahujúca:

- štyri pracoviská (s možnosťou rôzneho skladania a rozmiestnenia) + stolové počítače (aktivácia eID), - inštruktážne centrum

- okolo obvodových stien možnosť pripojenia sa na siete

- catering zóna– možnosť rýchleho občerstvenia (káva, čaj, voda)

- obrazovky/plátno - inštruktážne videá

- stoličky so skladateľnými stolíkmi s možnosťou pripojenia do el. siete a internetu

**Rokovacia a zasadacia zóna**

- zasadacia miestnosť napojiteľná na otvorený priestor ale aj uzatvárateľná (možnosť predelenia),

- veľký zasadací stôl pre min 15 ľudí

- využitie moderných zobrazovacích prvkov (napr. dotykové obrazovky na stenách)

- možnosti pripojenia na el. sieť a internet

------------------------------------------------------------------------------------------------